Selv om huden består av blant annet ceramider, vil den innimellom ha godt av å få tilført mer av den beskyttende og reparerende ingrediensen. Én ting er at mengden av den viktige byggesteinen gradvis reduseres, i takt med at vi blir eldre. En annen ting er at vi lever med et tøft, nordisk klima som stadig setter hudbarrieren på prøve. Dessuten er det en rekke påkjenninger og tilstander som kan svekke hudbarrieren og øke behovet for tilførsel av ceramider – både for å reparere, og for å beskytte og forebygge skader.